จุดเทียนประณามเหตุทำร้าย เอกชัย หงส์กังวาน หน้าศาล
ณัฏฐา มหัทธนา นำจุดเทียนประณามการทำร้าย เอกชัย หงส์กังวาน หน้าศาลอาญา พร้อมเรียกร้องให้เคารพเสรีภาพในการแสดงออก และการต่อสู้ทางความคิดโดยสันติวิธี14 พ.ค.2562 จากกรณีเหตุการณ์ที่ เอกชัย หงส์กังวานหรือ เอก นักกิจกรรมทางการเมือง ถูกทำร้ายร่างกายจนบาดเจ็บ อีกแล้ว ที่บริเวณป้ายรถเมล์หน้าศาลอาญา รัชดา ขณะมาศาลคดีคนอยากเลือกตั้งวานนี้ล่าสุด วันนี้ ช่วงเย็นที่ผ่านมา ที่บริเวณจุดเกิดเหตุณัฏฐา มหัทธนา หรือโบว์ นักกิจกรรมทางการเมือง และกลุ่มพลังมด ยืนจุดเทียน เพื่อประณามการทำร้ายเอกชัย ยืนยันเสรีภาพในการแสดงออก และการต่อสู้ทางความคิดโดยสันติวิธีกลุ่มดังกล่าวยังมีแถลงการณ์ด้วยดังนี้ :นับจากวันที่ 19 มกราคม 2561 ที่เอกชัย หงส์กังวานถูกลอบทำร้ายครั้งแรก หลังจัดกิจกรรมมอบนาฬิกาให้พล.อ.ประวิตร จนถึงวันนี้ เอกชัยถูกทำร้ายทั้งหมด 9 ครั้ง เป็นการเผารถยนต์ 2 ครั้ง และทำร้ายร่างกาย 7 ครั้ง บางครั้งมีการใช้อาวุธอันตรายและขู่เอาชีวิต หลายครั้งบาดเจ็บสาหัสถึงขั้นกระดูกหัก เช่นเดียวกับครั้งนี้ ที่กระดูกซี่โครงและมือหักพร้อมบาดแผลมากมายสิ่งที่เอกชัยทำเป็นเพียงการแสดงความคิดเห็นตามรัฐธรรมนูญและสิทธิมนุษยชนขั้นพื้นฐาน ไม่ว่าใครจะนิยมชมชอบการแสดงออกของเอกชัยหรือไม่ ก็ควรตอบโต้ด้วยเหตุผลและการแสดงความคิดเห็นเช่นกัน เขาไม่เคยเล่นนอกกติกา หรือเดินออกนอกแนวทางสันติวิธีเรามาที่นี่ ที่ซึ่งเอกชัยเดินทางมาเพื่อขึ้นศาลในคดีที่เกิดขึ้นจากการแสดงออกทางการเมือง แต่สิ่งที่เอกชัยได้รับนั้นมากกว่าคดีความ เขาถูกติดตามมาจากบ้าน ถีบลงจากรถเมล์โดยชายคนหนึ่ง เพื่อจะถูกชายอีกสามคนรุมซ้อม ก่อนขึ้นรถมอเตอร์ไซค์ไร้ป้ายทะเบียนหลบหนีไป ใครกันที่มีทั้งศักยภาพ แรงจูงใจ และไร้ความเกรงใจต่อสถานที่สถิตแห่งความยุติธรรมได้ในระดับนี้?เราขอประณามการข่มขู่ คุกคาม และทำร้ายคนเห็นต่างในทุกรูปแบบที่เกิดขึ้นในประเทศนี้ เรายืนยันสิทธิเสรีภาพในการแสดงความคิดเห็นของทุกคน และขอเรียกร้องให้การต่อสู้ทางความคิดใดๆเป็นไปโดยสันติวิธี เยี่ยงจะพึงมีในประเทศอารยะพลังมดสำหรับเอกชัย ตั้งแต่ต้นปีที่แล้ว หลังออกปฏิบัติการเชิงสัญลักษณ์เพื่อติดตามตรวจสอบประเด็นนาฬิกาหรูของพล.อ.ประวิตร วงษ์สุวรรณ ในช่วงต้นปี 2561 เขาถูกทำร้ายร่างกายและทำลายทรัพย์สินไปกว่า 8 ครั้งแล้ว โดยครั้งล่าสุดเมื่อวันที่1 เม.ย.ที่ผ่านมา รถยนต์ของเขาถูกทุบกระจก และเผาห้องโดยสาร จนไม่สามารถซ่อมแซมได้ หลังกลับจากล่าชื่อถอดถอน กกต.
ณัฏฐา มหัทธนา นำจุดเทียนประณามการทำร้าย เอกชัย หงส์กังวาน หน้าศาลอาญา พร้อมเรียกร้องให้เคารพเสรีภาพในการแสดงออก และการต่อสู้ทางความคิดโดยสันติวิธี14 พ.ค.2562 จากกรณีเหตุการณ์ที่ เอกชัย หงส์กังวาน
ณัฏฐา มหัทธนา,เสรีภาพในการแสดงออก,เอกชัย หงส์กังวาน